***VZOREC OKVIRNEGA SPORAZUMA***

Mladinski center Trbovlje, Ulica 1. junija 18, 1420 Trbovlje, ki ga zastopa

direktorica Katarina Nučič (v nadaljevanju naročnik)

TRR: 5601329-3000000156 pri Banki Slovenije

ID za DDV: SI95488952

MŠ: 1574680000

in

**Dobavitelj okvirnega sporazuma:**

**[POLNI NAZIV, polni naslov], ki ga zastopa**

**[naziv, ime in priimek] (v nadaljevanju dobavitelj)**

**TRR: [ŠTEVILKA ] pri [NAZIV BANKE]**

**ID za DDV: [ŠTEVILKA ]**

**MŠ: [MATIČNA ŠTEVILKA]**

sklepata naslednji

**OKVIRNI SPORAZUM št. [ŠTEVILKA ]**

1. **člen**

Naročnik je izvedel postopek oddaje javnega naročila po **postopku oddaje naročila male vrednosti** v skladu s 47. in 48. členom Zakona o javnem naročanju (Uradni list RS, št. 91/2015; ZJN-3), objavljeno na Portalu javnih naročil z dne [3. 10. ]2017, pod številko objave [JN008581/2017-W01], z namenom sklenitve okvirnega sporazuma za dobavo alkoholnih in brezalkoholnih pijač za potrebe kavarne Mladinskega centra Trbovlje.

Sporazum se sklene za obdobje enega leta.

1. **člen**

S tem sporazumom se naročnik in dobavitelj okvirnega sporazuma dogovorita o splošnih pogojih izvajanja javnega naročila. Sestavni del tega sporazuma so pogoji določeni z razpisno dokumentacijo in ponudbeno dokumentacijo dobavitelja okvirnega sporazuma.

1. **člen**

**Za izvajanje okvirnega sporazuma veljajo naslednja splošna pravila:**

Predmet javnega naročila so stalne nabave blaga, ki jih naročnik po obsegu in časovno ne more vnaprej določiti. Količine in vrste blaga po predračunu so okvirne. Naročnik in dobavitelj okvirnega sporazuma se izrecno dogovorita, da bo naročnik v obdobju trajanja tega sporazuma kupoval le tiste vrste in količine blaga iz predračuna, ki jih bo dejansko potreboval.

Naročnik in dobavitelj tega okvirnega sporazuma se nadalje dogovorita, da bo naročnik pri dobavitelju okvirnega sporazuma (dobavitelju) kupoval tudi druge vrste blaga oz. artikle, ki po naravi izdelka sodijo v skupine blaga (sklope) za katere je sklenjen okvirni sporazum in ki niso zajeti, v predračunu dobavitelja, če jih bo potreboval. Za te artikle, ki niso navedeni v predračunu, veljajo cene po ceniku za obdobje okvirnega sporazuma, ki ga mora dobavitelj tega sporazuma predložiti naročniku ob sklenitvi sporazuma. Cene v ceniku so fiksne.

Dobavitelj blaga se obvezuje, da bo blago dobavljal naročniku po predhodnem telefonskem, ali elektronskem naročilu, v odzivnem času, ki ga je ponudnik navedel v lastni izjavi oz. je naveden v ponudbi.

Če dobavitelj nima na razpolago določenih artiklov, ki jih naročnik potrebuje, lahko naročnik te artikle kupuje pri drugem dobavitelju tega sporazuma.

V primeru, da bi dobavitelj prenehal izvajati določila tega sporazuma, lahko naročnik začasno kupuje blago pri tistem ponudniku, ki je v postopku javnega naročila naslednji ponudil najnižjo ceno po ponudbenem predračunu.

Dobavitelj se obvezuje dosledno spoštovati določila Uredbe o zelenem javnem naročanju, opredeljena v »prilogi 2 – Temeljne in dodatne okoljske zahteve za živila, pijače, kmetijske proizvode za prehrano in gostinstvo«.

1. **člen**

**Cene in način plačila**

Ocenjena vrednost naročila za celoten čas trajanja okvirnega sporazuma znaša 26.000,00 EUR brez DDV.

Cene, ki jih ponudi dobavitelj iz ponudbenega predračuna sofiksne za obdobje dvanajstih mesecev po sklenitvi tega sporazuma.

Če dobavitelj prodaja blago po akcijskih cenah v določenih obdobjih oziroma znižanih cenah, ki so ugodnejše od cen iz ponudbenega predračuna, mora naročnika o tem pisno seznaniti in mu ponuditi blago po teh cenah.

Naročnik bo poravnal dobavljeno blago v roku 30 dni po prejemu pravilno izstavljenega e-računa. Dobavitelj lahko izstavi en račun za več dobav skupaj oz. za dobave v posameznem mesecu. V primeru izdaje zbornega računa mora ta zajemati vsa referenčna števila naročnikovih naročil v preteklem mesečnem obdobju. Poleg referenčnih števil naročil mora zbirni račun zajemati ločen izpis referenčnih števil dobavnic in ločen izpis dobavljenega blaga po posamezni potrjeni dobavnici vključno z enoto mere in dobavljeno količino. Podatki iz dobavnice se morajo ujemati s podatki na računu.

Pri sestavi in pošiljanju e- računov je potrebno upoštevati veljavno zakonodajo in računovodske ter strokovne standarde.

V primeru zamude pri plačilu lahko dobavitelj zaračuna zakonite zamudne obresti.

1. **člen**

**Kakovost**

Kakovost proizvodov mora ustrezati obstoječim standardom in deklarirani kakovosti na embalaži oziroma spremljajočih dokumentih.

Naročnik lahko zahteva, da mu dobavitelj predloži vzorce blaga in se na osnovi tega odloči o naročilu.

Če naročnik ugotovi, da blago ni kakovostno ustrezno, ga takoj zavrne in zahteva, da mu dobavitelj dobavi kakovostno blago. Če dobavitelj blaga ne zamenja, lahko naročnik zahteva na stroške dobavitelja ustrezen pregled blaga pri inšpekcijski službi oziroma pristojnem zavodu, ki opravlja kontrolo kakovosti.

Naročnik si pridružuje pravico, da blago tudi če ustreza pogojem iz prejšnjega odstavka, ne kupi, če blago po okusu ali drugih okoliščinah ne ustreza (neustrezen okus, neustrezen vonj) ali pa ga uporabniki zavračajo.

1. **člen**

Naročnik se obvezuje prevzeti naročeno blago v celoti na podlagi dobavnice. Količinski prevzem blaga se opravi takoj ob prevzemu, kakovostni pa v uzančnih rokih.

1. **člen**

**Skrbnik pogodbe**

Skrbnik okvirnega sporazuma s strani naročnika je [ime in priimek].

Dobavitelj bo naročnika pisno obvestil, kdo je kontaktna oseba odgovorna za izvajanje tega sporazuma.

Elektronski poštni naslov dobavitelja za pošiljanje naročil: [e-naslov].

1. **člen**

**Reklamacije**

Napake oz. pomanjkljivosti dobave (količinski manko, neustrezna kakovost), ki jih ugotovi naročnik pri prevzemu blaga, mora dobavitelj odpraviti takoj oz. v roku, ki ga določi naročnik.

Elektronski poštni naslov dobavitelja za pošiljanje reklamacijskega zapisnika: [e-pošta].

Naročnik bo vse pripombe v zvezi z izvrševanjem tega sporazuma sporočal dobavitelju v pisni obliki. Če dobavitelj pri naslednjih dobavah ne upošteva upravičenih pripomb naročnika, lahko naročnik dobavitelju brez odpovednega roka odpove okvirni sporazum:

* če dobavitelj ne dobavi blaga, določenega dne, ob določeni uri, pa kljub pisnemu opozorilu ne upošteva opozoril naročnika;
* če dobavi nekvalitetno blago, neustrezne teže ali pakiranja, pa ga na zahtevo naročnika ne zamenja;
* če dobavitelj grobo krši določila tega sporazuma;
* če dobavitelj naročniku dobavi blago, ki ne ustreza dogovorjeni vrsti in kakovosti;
* če dobavitelj ne upošteva reklamacij glede kakovosti, vrste, količine dobav;
* če dobavitelj brez potrditve naročnika poveča ceno blaga.

Naročnik si pridržuje pravico, da ob neizpolnjevanju zgoraj naštetih obveznosti ter drugih obveznosti tega sporazuma, sporazum prekine.

1. **člen**

**Protikorupcijska klavzula**

Pogodba (okvirni sporazum), pri kateri kdo v imenu ali na račun druge pogodbene dobavitelj (dobavitelj okvirnega sporazuma), predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni dobavitelju ali njenemu predstavniku, zastopniku, posredniku;

 **je nična.**

1. **člen**

**Socialna klavzula**

Pogodba preneha veljati, če je naročnik seznanjen, da je pristojni državi organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

1. **člen**

**Zavezanost naročnika k spoštovanju načela gospodarnosti**

V primeru, da naročnik na podlagi lastne analize trga najde določeni artikel, ki je identičen zahtevanemu z nižjo ceno, ni zavezan za nabavo pri dobavitelju skladno z določili okvirnega sporazuma, ampak lahko nabavo izvede na način, ki je zanj gospodarnejši. Naročnik sledi načelu gospodarne porabe javnih sredstev in lahko z lastnim preverjanjem cen, preveri konkurenčnost ponujenih cen s cenami na trgu.

1. **člen**

Stranke se obvezujejo, da bodo uredile vse kar je potrebno za izvršitev sporazuma in da bodo ravnale kot dobri gospodarji.

1. **člen**

Morebitne spore iz tega sporazuma, ki jih dobavitelj ne bi mogle rešiti sporazumno, rešuje stvarno pristojno sodišče po sedežu naročnika.

1. **člen**

Sporazum je sestavljen in podpisan v dveh enakih izvodih, od katerih prejme dobavitelj en izvod, naročnik pa dva in **začne veljati** [dan.mesec].2017.

Dobavitelj okvirnega sporazuma: Naročnik:

**[naziv] [naziv]**

[žig in podpis] [žig in podpis]

[Kraj], [datum] [Kraj], [datum]

**Priloge:**

* specifikacija oz. ponudbeni predračun